# Port Vale Football Club

El Port Vale Football Club és un club de futbol anglès de la ciutat de Burslem, Stoke-on-Trent, Staffordshire.

## Història

No hi ha dades precises al voltant de la data de naixement del club, però segons l'historiador Jeff Kent aquesta data fou probablement 1879, a partir d'una escissió del Porthill Victoria i el seu nom feia referència a la vall dels ports del canal. Això no obstant, el mateix club situa la seva fundació en l'any 1876, després d'una reunió a la Port Vale House, d'on hauria pres el nom. El club jugà a Longport i Westport fins que es traslladà a Burslem el 1884, adoptant el nom Burslem Port Vale. Fou membre fundador de la Second Division la temporada 1892-93. El 1907 eliminà el mot Burslem del seu nom, període en què les dificultats econòmiques l'obligaren a abandonar la lliga. Reingressà a la Football League l'octubre de 1919. La seva millor temporada arribà el 1953-54, quan guanyà el títol de la Third Division North i arribà a les semifinals de la FA Cup, perdent amb els futurs campions West Brom. La temporada 1958-59, després de perdre la categoria a Tercera, esdevingué membre fundador de la Fourth Division. Aquesta temporada esdevingué campió amb un rècord de gols de 110. La temporada 1979-80, el club assolí la seva pitjor classificació històrica, una 20a posició a la Fourth Division (88a en total). En total el club ha jugat més de 40 temporades a la Segona Divisió anglesa, però mai ha jugat a la màxima categoria.
El club ha jugat amb diversos colors amb el pas del temps. L'actual uniforme blanc i negre data del 1921.
El rival tradicional del club és l'altre equip de la ciutat, l'Stoke City.

## Estadis

Els estadis del club han estat:
* 1879, Limekiln Lane, Longport
* 1881, Westport Meadows, Westport
* 1884, Moorland Road, Burslem
* 1885, Athletic Ground, Cobridge
* 1912, Old Recreation Ground, Hanley
* 1950, Vale Park, Burslem
Fora de l'estadi hi ha una estàtua de Roy Sproson, jugador que disputà 842 partits oficials amb el club.

## Palmarès

* Tercera Divisió anglesa: 2
** 1929-30, 1953-54
* Quarta Divisió anglesa: 1
** 1958-59
* Staffordshire Senior Cup: 2
** 1920, 2001
* Birmingham Senior Cup: 1
** 1913
* Football League Trophy: 2
** 1993, 2001

## Referències

* ↑ The Valeites és un sobrenom històric usat al segle xix, rarament usat en l'actualitat.
* ↑ The Valiants' Years: The Story Of Port Vale, ISBN 0-9508981-4-7, pages 4-13, 1990, The Port Vale Record, ISBN 0-9508981-9-8, page 4, 1993, i What If There Had Been No Port In The Vale?: Startling Port Vale Stories, ISBN 978-0-9529152-8-7, pages 18-33, 2011, all by Kent, Jeff.
* ↑ «A Brief Club History». www.port-vale.co.uk, 04-10-2011. Arxivat de l'original el 20 de juliol 2008. [Consulta: 4 octubre 2011].
* 1 2 3 4 5 6 7 8 Kent, Jeff. «In the Beginning (1777-1888)». A: The Valiants' Years: The Story Of Port Vale. Witan Books, 1990, p. 4-25. ISBN 0-9508981-4-7.
* ↑ King, Ray. Port Vale FC: The Valiants in the 50s and 60s. Cheshire: Staffordshire Sentinel Newspapers Limited, p. 49. ISBN 1-84547-090-7 [Consulta: 13 desembre 2008].
* ↑ «Kit History». Historical Football Kits. [Consulta: 24 desembre 2008].
* 1 2 3 4 «Community Cycle Ride». port-vale.co.uk, 15-04-2009. Arxivat de l'original el 20 d’abril 2009. [Consulta: 16 desembre 2010].
* ↑ Sherwin, Phil. «Port Vale: 60-years ago today, Vale came back home to play». The Sentinel, 24-08-2010. Arxivat de l'original el 14 de gener 2013. [Consulta: 24 agost 2010].
* ↑ Kent, Jeff. «Creating Sunshine from the Shadows (1939-1950)». A: The Valiants' Years: The Story Of Port Vale. Witan Books, 1990, p. 151-171. ISBN 0-9508981-4-7.
* ↑ «Port Vale: Tributes paid to legend Roy Sproson after statue is unveiled». The Sentinel, 19-11-2012. [Consulta: 9 juliol 2013].

## Enllaços externs

* Lloc web oficial del club
* Notícies Arxivat 2010-03-30 a Wayback Machine.
* Port Vale Supporters Club Arxivat 2013-10-28 a Wayback Machine.